Жалаңкөз

Жалаңкөз () – кесірткелерге жататын бауырымен жорғалаушылар тегі. 
Оңтүстік Еуропа, Кавказ, Азияда тараған 6 түрі белгілі. Қазақстанның шөлді, шөлейтті жерлерінде кездесетін 2 түрі (шөл Жалаңкөзі, алай Жалаңкөзі) бар. Денесі созылыңқы, ұзындығы 13 см-дей. Аяқ-қолы бес саусақты, нашар жетілген. Қабақтары бір-бірімен тұтасып өсіп кеткен, соның салдарынан көздерінің орнында қозғалмайтын, түссіз саңылау ғана қалған. Жануардың аты осыған байланысты қойылған. 6 – 7 ай ғана белсенді тіршілік етеді, негізінен, қорегін күндіз іздейді. Жәндіктермен және олардың дернәсілдерімен, қоңыздармен, қосқанаттылармен, моллюскілермен қоректенеді.Қазақ Энциклопедиясы

 Дереккөздер 

Санат:Сцинктер‎
Санат:Қазақстан фаунасы